CELEX: 31988R0094
Language: el
Date: 1988-01-14 00:00:00
Title: Κανονισμός (ΕΟΚ) αριθ. 94/88 της Επιτροπής της 14ης Ιανουαρίου 1988 για την τροποποίηση του κανονισμού (ΕΟΚ) αριθ. 727/87 σχετικά με την ειδική πώληση αποκορυφωμένου γάλακτος σε σκόνη από δημόσιο απόθεμα για εξαγωγή

Avis juridique important

|

31988R0094

Κανονισμός (ΕΟΚ) αριθ. 94/88 της Επιτροπής της 14ης Ιανουαρίου 1988 για την τροποποίηση του κανονισμού (ΕΟΚ) αριθ. 727/87 σχετικά με την ειδική πώληση αποκορυφωμένου γάλακτος σε σκόνη από δημόσιο απόθεμα για εξαγωγή  

Επίσημη Εφημερίδα αριθ. L 011 της 15/01/1988 σ. 0039 - 0039 Φινλανδική ειδική έκδοση: Κεφάλαιο 3 τόμος 26 σ. 0012  Σουηδική ειδική έκδοση: Κεφάλαιο 3 τόμος 26 σ. 0012 

***** ΚΑΝΟΝΙΣΜΟΣ (ΕΟΚ) αριθ. 94/88 ΤΗΣ ΕΠΙΤΡΟΠΗΣ  της 14ης Ιανουαρίου 1988  για την τροποποίηση του κανονισμού (ΕΟΚ) αριθ. 727/87 σχετικά με την ειδική πώληση αποκορυφωμένου γάλακτος σε σκόνη από δημόσιο απόθεμα για εξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3904/87 (2), και ιδίως το άρθρο 7 παράγραφος 5,  Εκτιμώντας:  ότι το άρθρο 2 παράγραφος 1 του κανονισμού (ΕΟΚ) αριθ. 727/87 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2973/87 (4), προβλέπει ότι το αποκορυφωμένο γάλα σε σκόνη πωλείται σε τιμή ίση με την τιμή αγοράς που εφαρμόζεται από τον οργανισμό παρεμβάσεως την ημέρα συνάψεως της συμβάσεως πωλήσεως, μειουμένη κατά 3 ECU ανά 100 χιλιόγραμμα· ότι η κατάσταση της αγοράς του αποκορυφωμένου γάλακτος σε σκόνη απαιτεί να αυξηθεί αυτή η τιμή πωλήσεως·  ότι τα μετρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 727/87 ο όρος «μειωμένη κατά 3 ECU ανά 100 χιλιόγραμμα» διαγράφεται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιανουαρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 370 της 30. 12. 1987.  (3) ΕΕ αριθ. L 71 της 14. 3. 1987, σ. 11.  (4) ΕΕ αριθ. L 280 της 3. 10. 1987, σ. 11.